
Limba inglesa 


S'inglesu (nomini nativu English, IPA: f'lqgll J]) est una 
limba indo-europea chi apartenit a su cambu ocidentali de is 
limbas germanicas, cun s'olandesu, s'altu e basciu tedescu, 
su fiamingu e su frisone. Cunservat ancora una ladina 
parentela con su sassoni continentali (dialetu de su basciu 
tedescu). 



Articulu in campidanesu 



S'ingresu tenet una posissione particular meda, non solu 
cufforma sas limbas germanicas ma fintzas in intro de su 
grustiu limbisticu indoeuropeu: at tramudau e fattu prus 
simpre s'istruttura sua a puntu tale de si accurtziare comomai a 
una limba isolante, prusaprestu chi non a una flessiva. 

Articulu in nugoresu 

In prus, su vocabolariu tenet medas faveddos chi sun de orizine 
non germanica, ma latina: prus de su 50% de cussos de erentzia 
latina benin dae su frantzesu e fin intraos in su lessicu ingresu 
pro more de sa dominadura normanna in sos seculos a pustis de 
su 1066 (cando sos ducas de Normandia aian conchistau 
s'Inghilterra anglo-sassone chin sa battalia de Hastings) e fintzas 
grassias a su rinaschimentu colande pro su latinu issientificu. 

Pro custu, una de sas carateristicas prus ladinas de su lessicu ingresu est sa 
richesa de sas cropas sinonimicas, una de erentzia germanica e s'atera de 
erentzia latina, pro inditare sa matessi cosa in manera unu pacu differente 
(es.: freedom/liberty; pig/pork; spear/lance, amount/quantity, first/prime, 
ecc.). 

Siat pro more de s'orizine sua, chi tenet in sinu suo elementos picaos a mes'a 
pare dae su latinu e dae su sassone, siat pro more de s'impreu suo oje in die 
che limba franca a libellu internassionale, siat pro more de sa povertade sua 
de declinassiones e desinentzias, s'ingresu est una limba meda prus aperta a 
cussentire s'intrada de faveddos istranzos. 




S'inglesu peri su mundu 




EN (ISO 639-1) 


Comente nau prima issupra, s'ingresu est divenniu sa limba franca 

printzipale, bocandeche dae su tronu fintzas su frantzesu chi, a sua vorta, aiat suppriu su latinu in sa 
comunicassione diplomatica e issientifica. Oje est unu mediu pro comunicare tra etnias chi non tenen 
ligamine curturale, issientificu o politicu. 


Si carculat chi sos chi faveddan ingresu che limba mama ( English as a native language, ENL ) sian unos 350 
miliones, sos chi lu faveddan che secunda limba ( English as a second language, ESL ), owerosiat paris chin 
sa limba mama de su locu, sian unos 300 miliones, sos chi lu faveddan che limba istranza ( English as a 
foreign language, EFL ), owerosiat imparada in iscola ma chi non si impreat, sian unos 100 miliones. 
Edduncas, su numeru de chie non chistionat ingresu che limba mama superat cussu de sos chi lu faveddan 
dae sende naschios. 


Orizine de sas paragulas 










Pro more de sas influentzias frantzesas-normannas si podet, ind unu 
tzertu sensu, ischirriare su vocabolariu in faveddos de erentzia 
germanica e ateros de erentzia latina; cussos latinos benin derettu dae su 
latinu o dae su francu-normannu a manera indiretta. 

Sa majoria (su 57%) de sas 1000 paragulas ingresas chi prus s'imprean 
a cumone, e su 97% de sas 100 paragulas chi prus s'imprean a cumone, 
est de erentzia germanica, ma est a narrer puru chi cada pessone in 
media connoschet tra sas 35.000 e 75.000 paragulas, unu numeru in 
minoria. A s'imbesse, sa majoria in tottu de sos faveddos est de erentzia 
latina, chenza contare chi peroe su vocabolariu chi trattat de 
astronomia, matematica e chimica tenet orizine araba. 

In su 1973, in Ordered Profusion di Thomas Finkenstaedt e Dieter 
Wolff, una chirca issientifica fatta issupra belle 80.000 paragulas de su 
ditzionariu Shorter Oxford Dictionary (3 a ed.) aiat contau chi sas 
paragulas aian custa orizine in pertzentuale: 

1. Limbas de oil (fintzas su frantzesu, normannu e norrenu): 28,3% 

2. Limba latina (vocabulos issientificos e tennicos): 28,24% 

3. Limbas germanicas (fintzas s'ingresu anticu): 25% 

4. Limba greca: 5,32% 

5. Etimologia misconnotta: 4,03% 

6. Vocabulos chi benin dae lumenes proprios: 3,28% 

7. Tottus sas atteras limbas: prus pacu de 1% 

Una chirca chi at fattu Joseph M. Williams in Origins of the English Language at carculau sas pertzentuales 
in 10.000 paragulas picadas dae literas commertziales: 

1. Frantzesu (limbas de oil): 41% 

2. Ingresu "verdaderu": 33% 

3. Latinu: 15% 

4. Norrenu: 2% 

5. Nederlandesu: 1% 

6. Atteras limbas: 10% 

Limbazos 



Erentzia de sas paragulas 
ingresas 


S'ingresu est una limba isparghinada peri su mundu e at depiu cunvivere chind unu muntone de limbas 
differentes: no est un'ispantu chi fintzas custa limba tenzat in sinu suo una cantitade manna de variantes. Si 
podet facher tzinnu a custos chi, est a ammentare, sun comuncas macro-grupos (est a narrer chi in intro de 
custos bi nd'at galu unu muntone de variedades): 

1. su Cockney 

2. s'ingresu americanu 

1. s'ingresu californianu 

2. s'ingresu afro-americanu 

3. s'ingresu australianu 

1. s'ingresu aborigenu 








4. s'ingresu canadesu 

5. s'ingresu giamaicanu 

6. s'ingresu neozelandesu 

7. s'ingresu iscotzesu (muttiu Scots) 

8. s'ingresu irlandesu 

9. s'ingresu sudafricanu 

10. s'ingresu indianu 

